תואר שני בקולנוע - הפקה ותיאוריה - המכללה האקדמית ספיר
ניב רווח לימודים וקריירההמכללה האקדמית ספירתואר שני בקולנוע - הפקה ותיאוריה
תואר שני בקולנוע - הפקה ותיאוריה
המכללה האקדמית ספיר מציעה תכנית ללימודי תואר שני בקולנוע - הפקה ותיאוריה.
תואר זה עוסק במגוון תחומים, ומציע התפתחות אישית בתחומים רבים: הפקה בימוי ויצירה, השתלבות בארגוני שידור ומוסדות, הוראה, ניהול חברות הפקה והמשך מחקר אקדמי לתארים מתקדמים.
תואר ראשון בשקלול 85 ומעלה
היצירה קולנועית מחויבת למציאות ולעולם בו אנו חיים. התוכנית שמה דגש על לימוד של קולנוע ישראלי, מזרח תיכוני, קולנוע עולם וחיבור של ממש בין פרקטיקה ותיאוריה. במרכז התוכנית סמינרים עיוניים ומעשיים המתקיימים בשטח. הלימודים משקפים את הגישה הייחודית של המחלקה לאמנויות הקול והמסך במכללת ספיר ומהווים פיתוח והעמקה של תפישה חברתית-תרבותית. תפיסה זו באה לידי ביטוי בלימודי התואר הראשון במחלקה, על מסלוליו השונים, וכן ב"פסטיבל קולנוע דרום" של המכללה הנערך מדי שנה בשדרות.
בוגרי חוגים לקולנוע וטלוויזיה המעוניינים להעמיק את הידע, ולעסוק במחקר הקולנוע. אמנים, מורים, אנשי מדיה, פרסום ותקשורת בעלי תואר ראשון המעוניינים להעמיק את ידיעותיהם בתחום. בוגרי אוניברסיטאות בתחומים אחרים המעוניינים לשלב את תחום הלימוד שלהם עם לימודי הקולנוע.
תוכנית התואר השני מציעה מגוון רחב של קורסים, בנושאים שונים: הסטורית הקולנוע, מגעים בין תרבויות – קולנוע וספרות ישראלים, פלסטינים ואירופאיים, סרטי קרב ומלחמה, החלום בקולנוע, קולנוע עכשווי באמריקה הלטינית, פחד מוות: מופע הקולנוע של הטרור המודרני, היסטוריה, זכרון וקולנוע, קולנוע ישראלי עכשווי, זכויות אדם וקולנוע, בין תיאטרון לקולנוע, היצ'קוק ויורשיו, הקולנוע של אורי זוהר, פרנסואה טריפו – מהפכה ומסורת ועוד.
התכנית כוללת 2 מסלולים: תואר שני במסלול .M.A ללא תזה ובמסלול .M.F.A ללא תזה.
הלימודים יתקיימו יומיים בשבוע, במהלך שנתיים. במסגרת המחלקה לאמנות הקול והמסך של המכללה האקדמית ספיר.
*שכר הלימוד הינו אוניברסיטאי.